Prøveskytinger med disse ble gjennomført i april 1881. På bakgrunn av prøvene ble det bestilt 40 prøverevolvere fra Nagant, 20 av hver type. Disse ble mottatt fra Nagant den 3. mars 1882. Nr 1 til 20 var med spennavtrekk, mens nr 21 til 40 var enkeltspent. Det ble samtidig levert ytterligere to revolvere, men det er ukjent hvorledes disse var nummerert. Revolverne var identiske med den belgiske M/1878.